pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​ครม.เห็นชอบร่างแผนพัฒนาระยะ 5 ปี สาขาความร่วมมือเศรษฐกิจข้ามพรมแดน กรอบความร่วมมือแม่โขง – ล้านช้าง ร่วมขับเคลื่อน 9 ภารกิจสำคัญ
วันพุธที่ 8 มีนาคม 2566
08/03/2566
​ครม.เห็นชอบร่างแผนพัฒนาระยะ 5 ปี สาขาความร่วมมือเศรษฐกิจข้ามพรมแดน กรอบความร่วมมือแม่โขง – ล้านช้าง ร่วมขับเคลื่อน 9 ภารกิจสําคัญ
​ครม.เห็นชอบร่างแผนพัฒนาระยะ 5 ปี สาขาความร่วมมือเศรษฐกิจข้ามพรมแดน กรอบความร่วมมือแม่โขง – ล้านช้าง ร่วมขับเคลื่อน 9 ภารกิจสําคัญ
วันที่ 8 มีนาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) เมื่อวันที่ 7 มีนาคม 2566 ว่า ครม.เห็นชอบร่างแผนพัฒนาระยะ 5 ปี (พ.ศ.2566 – 2570) สําหรับสาขาความร่วมมือเศรษฐกิจข้ามพรมแดน ภายใต้กรอบความร่วมมือแม่โขง – ล้านช้าง ตามที่กระทรวงพาณิชย์เสนอ กรอบความร่วมมือแม่โขง - ล้านช้าง (Mekong-Lancang Cooperation: MLC) จัดตั้งขึ้นอย่างเป็นทางการเมื่อเดือนพฤศจิกายน 2558 มีสมาชิก 6 ประเทศ ได้แก่ จีน กัมพูชา ลาว เมียนมา เวียดนาม และไทย ซึ่งตกลงร่วมส่งเสริมความร่วมมือ 6 สาขา ได้แก่ 1)สาขาความเชื่อมโยง 2)สาขาการพัฒนาศักยภาพ ในการผลิต 3)สาขาความร่วมมือทรัพยากรน้า 4)สาขาการเกษตร 5)สาขาการลดความยากจน และ 6)สาขาความร่วมมือเศรษฐกิจข้ามพรมแดน สําหรับแผนพัฒนาระยะ 5 ปี (พ.ศ.2566 – 2570) สาขาความร่วมมือเศรษฐกิจข้ามพรมแดน มีภารกิจสําคัญ 9 ด้าน ดังนี้
1.การค้า การลงทุน และอุตสาหกรรม อาทิ (1)ส่งเสริมการใช้เศรษฐกิจชีวภาพ เศรษฐกิจหมุนเวียน เศรษฐกิจสีเขียว (BCG) ในกระบวนการผลิต (2)จัดตั้งตลาดแม่โขง – ล้านช้างสําหรับสินค้าเกษตร (3)จัดทําแผนความร่วมมือในการผลิตและการใช้พลังงานทดแทน (4)การท่องเที่ยวอัจฉริยะและเป็นมิตรกับสิ่งแวดล้อม
2.การอํานวยความสะดวกทางการค้าและการขนส่ง ปรับปรุงระบบศุลกากรผ่านแดนให้มีประสิทธิภาพมากขึ้น และยกระดับโครงสร้างพื้นฐานเพื่ออํานวยความสะดวกทางการค้าและการขนส่ง
3.โลจิสติกส์ข้ามพรมแดน ส่งเสริมความเชื่อมโยงด้านโครงสร้างพื้นฐานและการสร้างเครือข่ายโลจิสติกส์ระหว่างภูมิภาค
4.พาณิชย์อิเล็กทรอนิกส์ ส่งเสริมการใช้เทคโนโลยีดิจิทัลในทางการค้าและส่งเสริมการเติบโตของอุตสาหกรรมสําคัญบนพื้นฐานของความเข้มแข็งด้านดิจิทัล
5.เขตเศรษฐกิจ ส่งเสริมการค้าและการลงทุนระดับภูมิภาคโดยการพัฒนา เขตเศรษฐกิจพิเศษเชียงราย และการขับเคลื่อนการค้าชายแดน
6.การจัดประชุมนิทรรศการ การสร้างแบรนด์แม่โขง - ล้านช้าง และส่งเสริมการพัฒนาเมืองแสดงสินค้านานาชาติ
7.การบ่มเพาะและการสนับสนุนวิสาหกิจขนาดกลางและขนาดย่อม สร้างสภาพแวดล้อมทางอุตสาหกรรมและการค้าที่เอื้อต่อการเติบโตสําหรับวิสาหกิจขนาดกลางและขนาดย่อม และสร้างเวทีความร่วมมือด้านวิสาหกิจขนาดกลางและขนาดย่อม
8.การพัฒนาทรัพยากรมนุษย์ อํานวยความสะดวกในการเคลื่อนย้ายแรงงานภายในภูมิภาค และส่งเสริมความร่วมมือระหว่างมหาวิทยาลัย
9.การแลกเปลี่ยนองค์ความรู้และเทคโนโลยี แลกเปลี่ยนความก้าวหน้าด้านวิทยาศาสตร์และเทคโนโลยี ด้านการเกษตร ด้านการชลประทาน และการใช้ทรัพยากรน้ํา และแลกเปลี่ยนผู้เชี่ยวชาญด้านวิชาการและวิจัยประยุกต์
รัฐบาลไทย-ข่าวทำเนียบรัฐบาล-สุดคึกคัก! เราเที่ยวด้วยกัน เฟส 5 วันเดียวจองห้องพักแล้ว 2.79 แสนสิทธิ นายกฯ มั่นใจมาตรการจะช่วยหนุนภาคการท่องเที่ยวฟื้นตัวต่อเนื่อง
วันพุธที่ 8 มีนาคม 2566
สุดคึกคัก! เราเที่ยวด้วยกัน เฟส 5 วันเดียวจองห้องพักแล้ว 2.79 แสนสิทธิ นายกฯ มั่นใจมาตรการจะช่วยหนุนภาคการท่องเที่ยวฟื้นตัวต่อเนื่อง
.....
โครงการเราเที่ยวด้วยกัน เฟส 5 เปิดระบบให้จองโรงแรมที่พักเป็นวันแรก (7 มี.ค. 66) ปรากฏว่ามีประชาชนให้ความสนใจเข้าร่วมโครงการอย่างล้นหลาม เพียงวันแรกวันเดียวตั้งแต่เวลา 06.00 - 23.00 น. มีการใช้สิทธิจองห้องพักกว่า 2.79 แสนสิทธิ จากสิทธิตามโครงการทั้งหมด 5.6 แสนสิทธิ
.
พล.อ.ประยุทธ์ จันทร์โอชา นายกรัฐมนตรี และ รมว.กลาโหม รับทราบถึงความสนใจของประชาชนต่อโครงการนี้ และมั่นใจว่าเราเที่ยวด้วยกัน เฟส 5 จะมีส่วนสําคัญที่สนับสนุนความต่อเนื่องของการฟื้นตัวในภาคการท่องเที่ยว ช่วยแบ่งเบาภาระประชาชนในการเดินทางท่องเที่ยว ซึ่ง ททท. ประเมินว่าจะสร้างเม็ดเงินหมุนเวียนในเศรษฐกิจ 12,539 ล้านบาท แยกเป็นรายได้ทางตรงต่อผู้ประกอบการท่องเที่ยว 9,025 ล้านบาท และรายได้ทางอ้อมที่เกิดกับกิจการต่อเนื่อง 3,334 ล้านบาท
.
เมื่อรวมกับผลของมาตรการในเฟสที่ 1 - 4 ตั้งแต่ปี 63-65 มีผู้ใช้สิทธิห้องพักตามโครงการ 11.05 ล้านห้อง สร้างรายได้หมุนเวียนในเศรษฐกิจราว 49,000 ล้านบาท จะทําให้มาตรการทั้ง 5 เฟสได้สร้างเงินหมุนเวียนในเศรษฐกิจไทยกว่า 60,000 ล้านบาท
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ก.แรงงาน ร่วมประชุมใหญ่แข่งขันฝีมือแรงงานเอเชีย ไทยพร้อมส่ง 10 สาขา
วันพุธที่ 8 มีนาคม 2566
ก.แรงงาน ร่วมประชุมใหญ่แข่งขันฝีมือแรงงานเอเชีย ไทยพร้อมส่ง 10 สาขา
รมว.สุชาติ ชมกลิ่น ส่งรักษาการอธิบดีกรมพัฒนาฝีมือแรงงานร่วมประชุมสมัชชาใหญ่แข่งขันฝีมือแรงงานระดับเอเชีย ไทยพร้อมส่งเยาวชนแข่งขันครั้งแรก 10 สาขา
รัฐบาลไทย-ข่าวทำเนียบรัฐบาล-“5 รุ่น รุ่นละ 500 ทุน” ส่งเยาวชน 5 จังหวัดชายแดนใต้ ทุนละ 40,000 บาท/ปี เรียนจนจบ ป.ตรี
วันพุธที่ 8 มีนาคม 2566
“5 รุ่น รุ่นละ 500 ทุน” ส่งเยาวชน 5 จังหวัดชายแดนใต้ ทุนละ 40,000 บาท/ปี เรียนจนจบ ป.ตรี
.....
ครม. เห็นชอบ โครงการทุนอุดมศึกษาเพื่อการพัฒนาจังหวัดชายแดนภาคใต้ ระยะที่ 4 พร้อมวงเงิน 419.5 ล้านบาท ให้แก่เยาวชนที่เรียนจบชั้น ม.6 หรือเทียบเท่า และมีภูมิลําเนาอยู่ติดต่อกันไม่น้อยกว่า 3 ปีในพื้นที่ จ.ปัตตานี จ.ยะลา จ.นราธิวาส จ.สตูล และ 4 อําเภอ ใน จ.สงขลา ได้แก่ อ.จะนะ อ.เทพา อ.นาทวี และ อ.สะบ้าย้อย ได้เรียนต่อระดับปริญญาตรีภายในประเทศ ในสาขาวิชาที่เป็นความต้องการของพื้นที่ จํานวน 5 รุ่น ในปีการศึกษา 2566 – 2570 รุ่นละ 500 ทุน
.
การสนับสนุนทุน แบ่งเป็น 2 กลุ่ม ดังนี้
1. เยาวชนที่สอบเข้าสถาบันอุดมศึกษาไม่ได้ จะได้รับการสนับสนุนสถานที่ศึกษาต่อ โดยอาจมีสิทธิพิเศษบางประการ เช่น ยกเว้นค่าธรรมเนียมการศึกษา ลดค่าเล่าเรียน ทั้งนี้ จะต้องสอบคัดเลือกเพื่อรับทุนค่าครองชีพ ผู้สอบได้ลําดับที่ 1-250 จะได้รับทุน 40,000 บาท/ปีการศึกษา
2. เยาวชนที่สอบเข้าได้ จะพิจารณาจากนักศึกษาชั้นปีที่ 1 ในสถาบันอุดมศึกษา ที่มีผลการเรียนดี ความประพฤติดี แต่ฐานะยากจน จํานวน 250 คน ได้รับทุน 40,000 บาท/ปีการศึกษา
.
อ่านเพิ่มเติม คลิก >>https://www.thaigov.go.th/news/contents/details/65845
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ดีอีเอสประชุมเตรียมประเมิน ITA 2566
วันพุธที่ 8 มีนาคม 2566
ดีอีเอสประชุมเตรียมประเมิน ITA 2566
ดีอีเอสประชุมเตรียมประเมิน ITA 2566
วันนี้(8มี.ค. 66) -นางอําไพจิตรแจ่มใสผู้ช่วยปลัดกระทรวงดิจิทัลเพื่อเศรษฐกิจและสังคม(ดีอีเอส)เป็นประธานการประชุมคณะทํางานดําเนินการประเมินคุณธรรมและความโปร่งใสในการดําเนินงานของหน่วยงานภาครัฐ(ITA)ประจําปีงบประมาณ2566ครั้งที่1/2566ณห้องอบรมคอมพิวเตอร์ชั้น6สํานักงานปลัดกระทรวงดิจิทัลเพื่อเศรษฐกิจและสังคม
___________
รัฐบาลไทย-ข่าวทำเนียบรัฐบาล-ปลัดดีอีเอส ประชุมจัดหาระบบคอมพิวเตอร์ของรัฐ
วันอังคารที่ 7 มีนาคม 2566
ปลัดดีอีเอส ประชุมจัดหาระบบคอมพิวเตอร์ของรัฐ
ปลัดดีอีเอส ประชุมจัดหาระบบคอมพิวเตอร์ของรัฐ
วันนี้(07มี.ค. 66) ศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอีเอส)เป็นประธานการประชุมคณะกรรมการจัดหาระบบคอมพิวเตอร์ของรัฐครั้งที่1 / 2566 พร้อมด้วยดร.สุกันยาณียะวิญชาญ ผู้ตรวจราชการกระทรวงและเจ้าหน้าที่ที่เกี่ยวข้องร่วมประชุมณห้อง601ชั้น6สํานักงานปลัดกระทรวงดิจิทัลเพื่อเศรษฐกิจและสังคม
___________
รัฐบาลไทย-ข่าวทำเนียบรัฐบาล-​ครม. อนุมัติปรับแผนการดำเนินงาน โครงการยกระดับโครงสร้างพื้นฐานโทรคมนาคมเพื่อขับเคลื่อนเศรษฐกิจของประเทศ
วันพุธที่ 8 มีนาคม 2566
08/03/2566
​ครม. อนุมัติปรับแผนการดําเนินงาน โครงการยกระดับโครงสร้างพื้นฐานโทรคมนาคมเพื่อขับเคลื่อนเศรษฐกิจของประเทศ
​ครม. อนุมัติปรับแผนการดําเนินงาน โครงการยกระดับโครงสร้างพื้นฐานโทรคมนาคมเพื่อขับเคลื่อนเศรษฐกิจของประเทศ ในกิจกรรมการเพิ่มประสิทธิภาพโครงข่ายอินเทอร์เน็ตระหว่างประเทศสู่การเป็นศูนย์กลางการแลกเปลี่ยนข้อมูลดิจิทัลของภูมิภาคอาเซียน (ASEAN Digital Hub)
วันที่ 8 มีนาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีเปิดเผยว่า ที่ประชุมคณะรัฐมนตรี เมื่อวันที่ 7 มีนาคม 2566 มีมติอนุมัติปรับแผนการดําเนินงาน และแผนเบิกจ่ายโครงการยกระดับโครงสร้างพื้นฐานโทรคมนาคมเพื่อขับเคลื่อนเศรษฐกิจของประเทศ กิจกรรมที่ 2 การเพิ่มประสิทธิภาพโครงข่ายอินเทอร์เน็ตระหว่างประเทศสู่การเป็นศูนย์กลางการแลกเปลี่ยนข้อมูลดิจิทัลของภูมิภาคอาเซียน (ASEAN Digital Hub) กิจกรรมย่อยที่ 3 การร่วมก่อสร้างโครงข่ายเคเบิลใต้น้ําระบบใหม่ฯ (Asia Direct Cable: ADC) จากเดิมสิ้นสุดปี 2565 เป็นสิ้นสุด ปี 2567 พร้อมเห็นชอบในหลักการขยายความจุเพิ่มเติมของระบบเคเบิลใต้น้ํา ADC จากเดิม 200 Gbps (กิกะบิต/วินาที) เป็นไม่เกินสิทธิการใช้วงจรทั้งหมด (เบื้องต้นที่ประมาณการ 9,000 กิกะบิต/วินาที)และให้ความจุเพิ่มเติมดังกล่าวเป็นทรัพย์สินของ NT
กระทรวง ดส. รายงานว่า การขยายระยะเวลาดําเนินงานดังกล่าวไม่ส่งผลกระทบต่อวงเงินงบประมาณในการร่วมก่อสร้างโครงข่ายเคเบิลใต้น้ําระบบใหม่ฯ ตามมติคณะรัฐมนตรีได้มีมติ (1 กันยายน 2563) จํานวน 2,180 ล้านบาท ซึ่งปัจจุบัน การร่วมก่อสร้างโครงข่ายเคเบิลใต้น้ําระบบใหม่ฯ ดําเนินการแล้วเสร็จประมาณร้อยละ 79 โดยส่วนที่เหลืออีกประมาณร้อยละ 21 อยู่ในแผนการเบิกจ่ายในปีงบประมาณ 2566 และ 2567 โดยเมื่อก่อสร้างโครงข่ายเคเบิลใต้น้ําระบบใหม่แล้วเสร็จ ไทยจะได้รับสิทธิการใช้งานวงจร จํานวน 9,000 กิกะบิต/วินาที ตามสิทธิการใช้งาน วงจรของประเทศไทย ซึ่ง บมจ. โทรคมนาคมแห่งชาติ ได้รับมอบหมายให้เป็นหน่วยงานรับผิดชอบ
อย่างไรก็ตาม การขยายความจุของสิทธิการใช้งานเบื้องต้นมากกว่า 200 กิกะบิต/ วินาที ไทยต้องแจ้งแก่ภาคีสมาชิกเพื่อลงทุนในอุปกรณ์รองรับความต้องการที่เพิ่มขึ้นดังกล่าวให้ทันกับการเปิดใช้งานโครงข่ายต่อไป ซึ่งหากเกินกรอบวงเงินงบประมาณของโครงการฯ ตามที่ คณะรัฐมนตรีเคยให้ความเห็นชอบ ก็ต้องใช้งบประมาณของ บมจ. โทรคมนาคมแห่งชาติ โดยความจุที่ขยายดังกล่าว จะให้เป็นสินทรัพย์ของ บมจ. โทรคมนาคมแห่งชาติ เพื่อใช้ในการดําเนินธุรกิจต่อไป
รัฐบาลไทย-ข่าวทำเนียบรัฐบาล-กรมเจ้าท่า คุมเข้มความปลอดภัยทางน้ำ เน้นย้ำผู้ประกอบการ เรือต้องปลอดภัยอยู่ในสภาพพร้อมใช้งาน นักท่องเที่ยวต้องสวมใส่เสื้อชูชีพทุกครั้ง เพื่อความปลอดภัยทางน้ำ
วันพุธที่ 8 มีนาคม 2566
กรมเจ้าท่า คุมเข้มความปลอดภัยทางน้ํา เน้นย้ําผู้ประกอบการ เรือต้องปลอดภัยอยู่ในสภาพพร้อมใช้งาน นักท่องเที่ยวต้องสวมใส่เสื้อชูชีพทุกครั้ง เพื่อความปลอดภัยทางน้ํา
...
กรมเจ้าท่า คุมเข้มความปลอดภัยทางน้ํา เน้นย้ําผู้ประกอบการ เรือต้องปลอดภัยอยู่ในสภาพพร้อมใช้งาน นักท่องเที่ยวต้องสวมใส่เสื้อชูชีพทุกครั้ง เพื่อความปลอดภัยทางน้ํา
จากนโยบายรัฐบาล และกระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) มอบหมายให้กรมเจ้าท่า ดูแลความปลอดภัยและอํานวยความสะดวกให้กับประชาชนในการเดินทางทางน้ําทั่วประเทศ
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม เปิดเผยว่า กําชับให้กรมเจ้าท่า ในส่วนภูมิภาคที่ 1 - 7 ตรวจตราความปลอดภัยทางน้ํา เน้นย้ําประชาชนและนักท่องเที่ยวต้องสวมใส่ชูชีพก่อนลงเรือทุกครั้ง “ท่าเรือปลอดภัย เรือปลอดภัย คนปลอดภัย“ เนื่องจากประชาชนและนักท่องเที่ยวเดินทางท่องเที่ยวเป็นจํานวนมาก เมื่อวันที่ 7 มีนาคม 2566 สํานักงานเจ้าท่าภูมิภาคสาขาพัทยา ได้ออกตรวจตราความปลอดภัยทางน้ํา และรายงานจํานวนยอดเรือและจํานวนผู้โดยสารทั้งขาไปและขากลับ ตั้งแต่เวลา 07.00-18.00 น. ดังนี้
1. ท่าเรือพัทยาใต้ - เกาะล้าน
- ท่าหน้าบ้าน รอบเวลา 07.00-18.00 น. มีเรือวิ่ง 17 เที่ยว จํานวนผู้โดยสาร 2,923 คน
- ท่าตาแหวน รอบเวลา 07.00-13.00 น. มีเรือวิ่ง 7 เที่ยว จํานวนผู้โดยสาร 1,560 คน
2 .ท่าเรือเกาะล้าน -​ พัทยาใต้
- ท่าหน้าบ้าน รอบเวลา 06.30-18.00 น. มีเรือวิ่ง 22 เที่ยว จํานวนผู้โดยสาร 4,697 คน
- ท่าหาดตาแหวน รอบเวลา 13.00-17.00 น. มี เรือวิ่ง 5 เที่ยว จํานวนผู้โดยสาร 819 คน
รวมทั้งหมดมีเรือวิ่ง 51 เที่ยว จํานวน ผู้โดยสาร 9,999 คน
ทั้งนี้ จากการตรวจตราความปลอดภัยไม่พบอุบัติเหตุในพื้นที่ดัวกล่าว เหตุการณ์ปกติ กรมเจ้าท่า ได้กําชับเน้นย้ําเจ้าหน้าที่ให้ปฏิบัติตามมาตรการเพื่อความปลอดภัย รวมทั้งประกาศแจ้งเตือนให้ใช้ความระมัดระวังในการเดินเรือและใช้เรือ โดยเคร่งครัด พร้อมขอความร่วมมือและเน้นย้ําประชาชนทุกท่าน เรื่องการสวมใส่เสื้อชูชีพขณะโดยสารเรือ เพื่อป้องกันการเกิดอุบัติเหตุทางน้ํา หากประชาชนท่านใดพบเห็นเหตุการณ์ความไม่ปลอดภัยทางน้ํา สามารถโทรแจ้งสายด่วนกรมเจ้าท่า 1199 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-​ครม. เห็นชอบการจัดตั้งสำนักงานเร่งรัดการวิจัยและนวัตกรรมเพื่อเพิ่มความสามารถการแข่งขันและการพัฒนาพื้นที่ (รวพ.) เป็นองค์การมหาชน
วันพุธที่ 8 มีนาคม 2566
​ครม. เห็นชอบการจัดตั้งสํานักงานเร่งรัดการวิจัยและนวัตกรรมเพื่อเพิ่มความสามารถการแข่งขันและการพัฒนาพื้นที่ (รวพ.) เป็นองค์การมหาชน
ในกํากับดูแลของ รมว. กระทรวง อว.
วันนี้ (8 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีเปิดเผยว่า ที่ประชุมคณะรัฐมนตรี เมื่อวันที่ 7 มีนาคม 2566 มีมติเห็นชอบการจัดตั้งสํานักงานเร่งรัดการวิจัยและนวัตกรรมเพื่อเพิ่มความสามารถการแข่งขันและการพัฒนาพื้นที่ (รวพ.) เป็นองค์การมหาชน ในกํากับดูแลของรัฐมนตรีว่าการกระทรวงการอุดมศึกษา วิทยาศาสตร์ วิจัย และนวัตกรรม รวมทั้งอนุมัติหลักการร่าง พ.ร.ฎ. จัดตั้งสํานักงานเร่งรัดการวิจัยและนวัตกรรมเพื่อเพิ่มความสามารถการแข่งขันและการพัฒนาพื้นที่ (องค์การมหาชน) พ.ศ. .... ตามที่กระทรวงการอุดมศึกษา วิทยาศาสตร์ วิจัย และนวัตกรรมเสนอ
โฆษกประจําสํานักนายกรัฐมนตรีเปิดเผยว่า ในการจัดตั้งกระทรวงการอุดมศึกษา วิทยาศาสตร์ วิจัยและนวัตกรรม ได้มีการปรับบทบาทของสํานักงานคณะกรรมการส่งเสริมวิทยาศาสตร์ วิจัย และนวัตกรรม (สกสว.) หรือสํานักงานกองทุนสนับสนุนการวิจัยเดิม จากหน่วยงานบริหารและจัดการทุนมาเป็นหน่วยงานด้านนโยบาย ส่งผลให้หน่วยงานบริหารและจัดการทุนวิจัยและนวัตกรรมอื่น ไม่สามารถขยายกําลังมารองรับการบริหารจัดการทุนปีละ 4,000 – 6,000 ล้านบาท ได้ทัน สภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ จึงได้มีมติให้จัดตั้งหน่วยบริหารและจัดการทุน จํานวน 3 หน่วยงาน ภายใต้ สํานักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ (สอวช.) ได้แก่
1. หน่วยสนับสนุนทุนวิจัยและนวัตกรรมเพื่อความสามารถในการแข่งขันของอุตสาหกรรม
2. หน่วยสนับสนุนทุนวิจัยและนวัตกรรมเพื่อการพัฒนาเชิงพื้นที่
3. หน่วยบริหารและจัดการทุนด้านการพัฒนากําลังคน และทุนด้านการพัฒนาสถาบันอุดมศึกษา การวิจัยและการสร้างนวัตกรรม
แยกออกจาก สอวช. โดยให้ควบรวมจัดตั้งเป็นองค์การมหาชนเดียว ภายใต้ชื่อ สํานักงานเร่งรัดการวิจัยและนวัตกรรมเพื่อเพิ่มความสามารถการแข่งขันและการพัฒนาพื้นที่ (รวพ.)
รวมทั้ง อนุมัติหลักการร่าง พ.ร.ฎ. จัดตั้งสํานักงานเร่งรัดการวิจัยและนวัตกรรมเพื่อเพิ่มความสามารถการแข่งขันและการพัฒนาพื้นที่ (องค์การมหาชน) พ.ศ. .... ตามที่กระทรวงการอุดมศึกษา วิทยาศาสตร์ วิจัย และนวัตกรรมเสนอ และให้รับความเห็นของสภาพัฒนาการเศรษฐกิจและสังคมแห่งชาติ และ สํานักงานคณะกรรมการพัฒนาระบบราชการไปประกอบการพิจารณาก่อนดําเนินการด้วย
รัฐบาลไทย-ข่าวทำเนียบรัฐบาล-PM’s statement on 2023 International Women's Day
วันพุธที่ 8 มีนาคม 2566
08/03/2566
PM’s statement on 2023 International Women's Day
PM’s statement on 2023 International Women's Day
March 8, 2023, at 0801hrs, Prime Minister and Defense Minister Gen. Prayut Chan-o-cha delivered a statement via the Radio Thailand on occasion of the 2023 International Women's Day. Deputy Secretary-General to the Prime Minister and Acting Government Spokesperson Anucha Burapachaisri disclosed gist of his statement as follows:
On occasion of the 2023 International Women's Day, the Prime Minister, on behalf of the Government, conveyed well wishes and regards to all the Thai women and women development advocates. The United Nations has annually celebrated International Women's Day on March 8 to recognize women’s value and integrity, and raise awareness on gender parity, as well as to encourage actions for women development in various areas.
The Prime Minister emphasized the Government’s commitment to create opportunities for people of all ages and groups, especially women who constitute over half of the country’s population. Recognizing women’s potential as driving forces for national development in wide-ranging dimensions, the Government has strived to empower women, and campaigned for attitude change toward women’s roles in the society on the basis of human dignity and value.
Thailand has set the theme for 2023 International Women's Day as “Women and Girl Powers: Innovation and Technology for Gender Equality” to encourage women of all ages to take part in economic and social development, and in transforming Thailand into a developed digital economy within 2027.
In closing, the Prime Minister invited the virtue of all sacredness, and the royal prestige of His Majesty the King and Her Majesty the Queen to bless all the Thai women and women development advocates happiness and prosperity with strong physical and mental health, and may their wishes come true.
รัฐบาลไทย-ข่าวทำเนียบรัฐบาล-สธ. เผยความคืบหน้าการดูแลกลุ่ม พกส. ลูกจ้างชั่วคราว ดำเนินการในประเด็น ที่อยู่ในอำนาจทั้งหมดแล้ว
วันพุธที่ 8 มีนาคม 2566
สธ. เผยความคืบหน้าการดูแลกลุ่ม พกส. ลูกจ้างชั่วคราว ดําเนินการในประเด็น ที่อยู่ในอํานาจทั้งหมดแล้ว
กระทรวงสาธารณสุข เผยความคืบหน้าการดูแลกลุ่มพนักงานกระทรวงและลูกจ้างชั่วคราว ดําเนินการในประเด็นที่อยู่ในอํานาจแล้ว ทั้งการปรับเป็นพนักงานกระทรวง การเสนอให้ได้รับค่าตอบแทนปฏิบัติงาน/เสี่ยงภัย รวมถึงดูแลช่วยเหลือเรื่องภาระหนี้สินและลดรายจ่าย
นายสรรเสริญ นามพรม ผู้อํานวยการกองบริหารทรัพยากรบุคคล สํานักงานปลัดกระทรวงสาธารณสุข กล่าวถึงความคืบหน้าการดูแลกลุ่มพนักงานกระทรวงและลูกจ้างชั่วคราวกระทรวงสาธารณสุข ว่า กระทรวงสาธารณสุขและกลุ่มลูกจ้างได้จัดตั้งคณะอนุกรรมการพัฒนาและปรับปรุงระบบการบริหารงานของพนักงานกระทรวงสาธารณสุข เพื่อหาแนวทางดําเนินการร่วมกัน โดยประเด็นที่อยู่ในอํานาจกระทรวงสาธารณสุขได้ดําเนินการแล้ว ได้แก่ 1) การยกเลิกการจ้างลูกจ้างชั่วคราว จ้างเหมาบริการ (รายเดือน/รายวัน) และปรับเป็นพนักงานกระทรวงสาธารณสุข อกพ.ได้มีมติอนุมัติกรอบอัตรากําลังใหม่แล้ว จะให้หน่วยงานทยอยลดการจ้างงานประเภทลูกจ้างชั่วคราว จ้างเหมาบริการ (รายเดือน/รายวัน) และสนับสนุนเข้าสู่ระบบการจ้างงานที่เป็นลักษณะงานที่ต้องปฏิบัติเป็นการประจําต่อไป 2) การขอรับค่าเสี่ยงภัยในพื้นที่ 3 จังหวัดชายแดนใต้ ขณะนี้กองยุทธศาสตร์และแผนงาน ได้เสนอ ปรับปรุงข้อบังคับกระทรวงสาธารณสุข ว่าด้วยการจ่ายเงินค่าตอบแทนเจ้าหน้าที่ที่ปฏิบัติงานให้กับหน่วยบริการในสังกัดกระทรวงสาธารณสุข (ฉ.10) ต่อกระทรวงการคลังแล้ว อยู่ระหว่างการพิจารณา
3) การขอรับค่าเสี่ยงภัยจากการปฏิบัติงานในสถานการณ์โควิด 19 ได้เสนอขอรับการสนับสนุนสําหรับบุคลากรทั้งสายวิชาชีพและสายสนับสนุน รวมถึงบุคลากรของหน่วยงานภายนอกสังกัดทั้งมหาวิทยาลัยและภาคเอกชน จากงบประมาณรายจ่ายประจําปีงบประมาณ พ.ศ. 2566 งบกลาง จํานวนทั้งสิ้น 7,181,617,200 บาท ขณะนี้เรื่องอยู่ที่สํานักงบประมาณ และอยู่ระหว่างเสนอคณะรัฐมนตรีพิจารณา 4) การปรับค่าทํางานนอกเวลา (OT) ขณะนี้ให้ดําเนินการตามหนังสือที่ สธ 0202.3.7/ว79 ลงวันที่ 3 กุมภาพันธ์ 2566 ที่มีการปรับปรุงการจ่ายค่าตอบแทน โดยให้ได้รับค่าตอบแทนจากเดิมอัตรา 300 บาท เป็น 330 บาท ส่วนการปรับเพิ่มจาก 330 บาท เป็น 400 บาท จะรับไว้พิจารณาต่อไป 5) การช่วยเหลือเรื่องภาระหนี้สินและลดรายจ่ายของพนักงานกระทรวงสาธารณสุข ได้หารือกับธนาคารออมสินในเบื้องต้นแล้ว อยู่ระหว่างรวบรวมข้อมูลต่างๆ เพื่อออกมาตรการช่วยเหลือ
สําหรับพนักงานกระทรวงสาธารณสุขที่ไม่สามารถสมัครสมาชิกกองทุนสํารองเลี้ยงชีพได้ เนื่องจากบางส่วนราชการไม่มีเงินบํารุงเพียงพอ อยู่ระหว่างรอผู้แทนพนักงานกระทรวงสาธารณสุขสํารวจข้อมูลผู้ที่ไม่สามารถสมัครกองทุนฯ ได้ เพื่อดําเนินการแก้ไขปัญหาต่อไป
**************************************************** 8 มีนาคม 2566
รัฐบาลไทย-ข่าวทำเนียบรัฐบาล-วธ. ย้ำข้าราชการระดับบริหารต้นรุ่นใหม่ ขับเคลื่อนงานวัฒนธรรมลงพื้นที่ภูมิภาค ทำงานร่วมมือร่วมใจทุกฝ่าย
วันพุธที่ 8 มีนาคม 2566
วธ. ย้ําข้าราชการระดับบริหารต้นรุ่นใหม่ ขับเคลื่อนงานวัฒนธรรมลงพื้นที่ภูมิภาค ทํางานร่วมมือร่วมใจทุกฝ่าย
วธ. ย้ําข้าราชการระดับบริหารต้นรุ่นใหม่ ขับเคลื่อนงานวัฒนธรรมลงพื้นที่ภูมิภาคทั้งงานเที่ยวชุมชนยลวิถี-มหกรรมวัฒนธรรมแห่งชาติ-สวมใส่ผ้าไทยลายอัตลักษณ์ ทํางานร่วมมือร่วมใจทุกฝ่าย ยึดถือความซื่อสัตย์ สุจริต
วธ. ย้ําข้าราชการระดับบริหารต้นรุ่นใหม่ ขับเคลื่อนงานวัฒนธรรมลงพื้นที่ภูมิภาคทั้งงานเที่ยวชุมชนยลวิถี-มหกรรมวัฒนธรรมแห่งชาติ-สวมใส่ผ้าไทยลายอัตลักษณ์ ทํางานร่วมมือร่วมใจทุกฝ่าย ยึดถือความซื่อสัตย์ สุจริต ตามนโยบายและยุทธศาสตร์ สร้างภาพลักษณ์ที่ดีให้ประเทศ
เมื่อเร็วๆ นี้ นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมมอบนโยบาย แก่ข้าราชการระดับชํานาญการพิเศษ ของสํานักงานปลัดกระทรวงวัฒนธรรม ในส่วนกลางและส่วนภูมิภาคผ่านระบบ Zoom Meeting โดยมีนางโชติกา อัครกิจโสภากุล รองปลัดกระทรวงวัฒนธรรม ผู้บริหาร ข้าราชการระดับชํานาญการพิเศษ และเจ้าหน้าที่ที่เกี่ยวข้อง เข้าร่วม ณ ห้องประชุม ชั้น 6 อาคารวัฒนธรรมวิศิษฏ์ กระทรวงวัฒนธรรม
ในโอกาสนี้ ปลัด วธ. ได้กล่าวแสดงความยินดีแก่ข้าราชการระดับบริหารต้นรุ่นใหม่ 21 คน ในสังกัดสํานักงานปลัดกระทรวงวัฒนธรรม กระทรวงวัฒนธรรม (สป.วธ.) พร้อมมอบนโยบายเน้นย้ําให้ทํางานแบบร่วมมือร่วมใจ บูรณาการการทํางานและประสานความร่วมมือระหว่างหน่วยงานในองค์กรและหน่วยงานภายนอกทั้งภาครัฐและภาคเอกชน สามารถเป็นได้ทั้งผู้นําและผู้ตามในรูปแบบผู้สนับสนุน เป็นแบบอย่างที่ดีแก่บุคลากร ตระหนักถึงการเป็นข้าราชการที่ดี ปฏิบัติหน้าที่ให้เป็นไปตามกฎระเบียบ วินัย ซื่อสัตย์ สุจริต รู้หน้าที่ ซึ่งเป็นคุณสมบัติพื้นฐานที่ข้าราชการทุกคนควรปฏิบัติ พร้อมทั้งต้องทราบเกี่ยวกับยุทธศาสตร์ชาติ แผนปฏิรูปประเทศ ยุทธศาสตร์กระทรวง นโยบายการขับเคลื่อนในแต่ละปี เพื่อให้การดําเนินงานเป็นไปในทิศทางเดียวกันตลอดจนสนับสนุนนโยบายและภารกิจภาพรวมของ วธ.
ทั้งนี้ ภารกิจหลักที่ สป.วธ. เน้นย้ําในการขับเคลื่อนงานในพื้นที่ส่วนภูมิภาค อาทิ โครงการสุดยอดชุมชนต้นแบบ “เที่ยวชุมชน ยลวิถี” , งานมหกรรมวัฒนธรรมแห่งชาติ วิถีถิ่น วิถีไทย , โครงการ 10 ตลาดบก 6 ตลาดน้ํา, โครงการยกระดับเทศกาลประเพณีไปสู่ระดับชาติและนานาชาติ ,โครงการพัฒนาสังคมพหุวัฒนธรรมที่เข้มแข็งและเสริมสร้างการมีส่วนร่วมของทุกภาคส่วนในจังหวัดชายแดนใต้ , วัฒนธรรมเมืองสร้างสรรค์ , ส่งเสริมการจัดโครงการอบรมบุคลากรของกระทรวงวัฒนธรรมอย่างต่อเนื่อง , จัดลานวัฒนธรรมสร้างสุขทุกวันพุธ , ขับเคลื่อนองค์กรคุณธรรม , ส่งเสริมการสวมใส่ผ้าไทยลายอัตลักษณ์ , สนับสนุนเยาวชนไทยรู้จักสื่อปลอดภัยและสร้างสรรค์ ตลอดจนงานในส่วนของกองพิธีที่ได้รับพระราชทาน ให้ปฏิบัติหน้าที่ด้วยความตั้งใจ มีจิตบริการ ปฏิบัติด้านงานพิธีได้อย่างมีระเบียบ มีภาพลักษณ์ที่ดีให้ประเทศต่อไป
รัฐบาลไทย-ข่าวทำเนียบรัฐบาล-สธ. เผย 15 จังหวัดค่าฝุ่น PM 2.5 สูงติดต่อกัน 3 วัน ตั้งแต่ต้นปีพบผู้ป่วยแล้ว 1.32 ล้านคน คาดสัปดาห์นี้ กทม.-ปริมณฑลแนวโน้มดีขึ้น
วันพุธที่ 8 มีนาคม 2566
สธ. เผย 15 จังหวัดค่าฝุ่น PM 2.5 สูงติดต่อกัน 3 วัน ตั้งแต่ต้นปีพบผู้ป่วยแล้ว 1.32 ล้านคน คาดสัปดาห์นี้ กทม.-ปริมณฑลแนวโน้มดีขึ้น
ปลัดกระทรวงสาธารณสุข เผย 15 จังหวัดค่าฝุ่น PM 2.5 สูงเกิน 51 มคก./ลบ.ม. ติดต่อเกิน 3 วัน ส่วนใหญ่อยู่ภาคเหนือ รวม กทม.ทั้ง 50 เขต ตั้งแต่ต้นปีมีผู้ป่วยเกี่ยวกับมลพิษทางอากาศ 1.32 ล้านคน สัปดาห์นี้ป่วยอีก 1.96 แสนคน
ปลัดกระทรวงสาธารณสุข เผย 15 จังหวัดค่าฝุ่น PM 2.5 สูงเกิน 51 มคก./ลบ.ม. ติดต่อเกิน 3 วัน ส่วนใหญ่อยู่ภาคเหนือ รวม กทม.ทั้ง 50 เขต ตั้งแต่ต้นปีมีผู้ป่วยเกี่ยวกับมลพิษทางอากาศ 1.32 ล้านคน สัปดาห์นี้ป่วยอีก 1.96 แสนคน ย้ํากลุ่มเสี่ยงหลีกเลี่ยงทํากิจกรรมกลางแจ้งช่วงที่มีฝุ่นสูง คาด กทม.และปริมณฑลแนวโน้มดีขึ้น หลังมีลมใต้ช่วยกระจายฝุ่น แต่ภาคเหนือยังเพิ่มขึ้น
วันนี้ (8 มีนาคม 2566) นพ.โอภาส การย์กวินพงศ์ ปลัดกระทรวงสาธารณสุข เปิดเผยว่า จากรายงานสถานการณ์หมอกควันและฝุ่นละอองขนาดเล็กด้านการแพทย์และสาธารณสุข ประจําวันที่ 8 มีนาคม 2566 พบพื้นที่ที่มีค่าฝุ่น PM 2.5 เกิน 51 ไมโครกรัม/ลูกบาศก์เมตร (มคก./ลบ.ม.) ซึ่งเริ่มมีผลกระทบต่อสุขภาพ ติดต่อกันเกิน 3 วัน จํานวน 15 จังหวัด ได้แก่ น่าน (อ.เมือง อ.เฉลิมพระเกียรติ) เชียงใหม่ (อ.เมือง อ.ฮอด อ.เชียงดาว อ.แม่แจ่ม) เชียงราย (อ.เมือง อ.แม่สาย อ.เชียงของ) แพร่ (อ.เมือง) พะเยา (อ.เมือง) ลําพูน (อ.เมือง อ.ลี้) ลําปาง (อ.เมือง อ.แม่เมาะ) แม่ฮ่องสอน (อ.เมือง อ.แม่สะเรียง อ.ปาย) อุตรดิตถ์ (อ.เมือง) สุโขทัย (อ.เมือง) ตาก (อ.แม่สอด อ.เมือง) พิษณุโลก (อ.เมือง) เพชรบูรณ์ (อ.เมือง) นนทบุรี (อ.เมือง อ.ปากเกร็ด) และ กทม.ทั้ง 50 เขต โดยมีการเปิดศูนย์ปฏิบัติการฉุกเฉินด้านการแพทย์และสาธารณสุขแล้ว 15 จังหวัด และกําลังเปิดเพิ่มอีก 6 จังหวัด ส่วนพื้นที่ที่มีค่าฝุ่นมากกว่า 51 มคก./ลบ.ม. แต่ไม่ต่อเนื่องเกิน 3 วันมี 36 จังหวัด
“ค่าฝุ่น PM 2.5 ปีนี้สูงกว่าปีที่แล้ว ส่วนหนึ่งเป็นเพราะปี 2564 และ 2565 เป็นช่วงที่มีสถานการณ์โควิด 19 การเดินทางน้อย ทําให้มีค่าฝุ่นน้อย อย่างไรก็ตาม จากการประเมินสถานการณ์ วันที่ 9-14 มีนาคม 2566 โดยกรมควบคุมมลพิษ พื้นที่ กทม.และปริมณฑลมีแนวโน้มที่ดีขึ้น เนื่องจากมีลมทางใต้ช่วยพัดพาฝุ่นละอองออกจากพื้นที่ ส่วนภาคเหนือตอนบนและตอนล่างยังมีแนวโน้มสูงขึ้น” นพ.โอภาสกล่าว
นพ.โอภาสกล่าวต่อว่า เมื่อเข้าสู่ฤดูร้อน สถานการณ์ฝุ่นจะค่อยๆ ลดลง คาดว่าจะยังมีปัญหาอยู่อีก 1-2 สัปดาห์ จึงต้องเฝ้าระวังในกลุ่มเสี่ยง ทั้งผู้สูงอายุ ผู้ป่วยที่มีโรคทางปอดและหัวใจ รวมถึงเด็กเล็ก โดยช่วงที่มีค่ามีฝุ่นสูงควรเลี่ยงการทํากิจกรรมกลางแจ้ง ทั้งนี้ ได้สั่งการให้เฝ้าระวังและดูแลผู้ป่วยอย่างต่อเนื่อง ซึ่งจากการเฝ้าระวังโรคที่เกี่ยวข้องกับมลพิษทางอากาศ ระหว่างวันที่ 1 มกราคม - 5 มีนาคม 2566 พบผู้ป่วยด้วยโรคที่เกี่ยวข้องกับมลพิษทางอากาศรวม 1,325,838 ราย โดยสัปดาห์นี้พบผู้ป่วย 196,311 ราย เพิ่มขึ้นจากสัปดาห์ที่ผ่านมาที่พบ 161,839 ราย กลุ่มโรคที่เจ็บป่วยสูงสุด ได้แก่ กลุ่มโรคทางเดินหายใจ 583,238 ราย เพิ่มขึ้นจากสัปดาห์ก่อน 85,910 ราย,กลุ่มโรคผิวหนังอักเสบ 267,161 ราย เพิ่มขึ้น 35,878 ราย กลุ่มโรคตาอักเสบ 242,805 ราย เพิ่มขึ้น 36,537 ราย และโรคหัวใจ หลอดเลือดและสมอง 208,880 ราย เพิ่มขึ้น 33,413 ราย
*********************************************** 8 มีนาคม 2566
รัฐบาลไทย-ข่าวทำเนียบรัฐบาล-“สาธิต” หนุนการสร้างความยั่งยืนด้านการคลังเพื่อสุขภาพสตรี ตามนโยบาย APEC SMART FAMILIES
วันพุธที่ 8 มีนาคม 2566
“สาธิต” หนุนการสร้างความยั่งยืนด้านการคลังเพื่อสุขภาพสตรี ตามนโยบาย APEC SMART FAMILIES
รัฐมนตรีช่วยว่าการกระทรวงสาธารณสุข เผย นโยบาย APEC SMART FAMILIES ให้ความสําคัญกับปัญหาการเปลี่ยนแปลงของโครงสร้างประชากร รวมถึงการดูแลสุขภาพสตรี ย้ําภาครัฐและภาคเอกชนต้องร่วมมือกันสร้างความยั่งยืนด้านการคลังเพื่อสุขภาพสตรี
รัฐมนตรีช่วยว่าการกระทรวงสาธารณสุข เผย นโยบาย APEC SMART FAMILIES ให้ความสําคัญกับปัญหาการเปลี่ยนแปลงของโครงสร้างประชากร รวมถึงการดูแลสุขภาพสตรี ย้ําภาครัฐและภาคเอกชนต้องร่วมมือกันสร้างความยั่งยืนด้านการคลังเพื่อสุขภาพสตรี เพื่อหนุนความสําเร็จในการพัฒนานโยบายแก้ไขปัญหา
วันนี้ (8 มีนาคม 2566) ที่ศูนย์ประชุมแห่งชาติสิริกิติ์ กทม. ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เปิดพิธีแถลงการณ์ความร่วมมือในประเด็นการศึกษาความเป็นไปได้ในการจัดการความยั่งยืน ด้านการคลังเพื่อสุขภาพสตรี (Sustainable financing for women’s health) พร้อมกล่าวปาฐกถาพิเศษ ว่า ในปี 2565 ประเทศไทยได้เป็นเจ้าภาพจัดการประชุมผู้นําเขตเศรษฐกิจเอเปค และเป็นผู้นําในการเสวนานโยบาย APEC SMART FAMILIES ซึ่งสมาชิกเขตเศรษฐกิจเอเปคได้มีการพูดคุยถึงการเปลี่ยนแปลงของโครงสร้างประชากรที่หลายประเทศรวมทั้งประเทศไทยกําลังเผชิญและถือเป็นความท้าทายในการจะพัฒนานโยบายที่เกี่ยวข้องเพื่อเอาชนะปัญหาที่เกิดขึ้น เช่น อัตราการเกิดที่ลดลง การตั้งครรภ์ไม่พร้อม เป็นต้น รวมถึงประเด็นท้าทายเรื่องสุขภาพของผู้หญิงที่ต้องมีการดูแลเพิ่มขึ้น ในขณะที่ทรัพยากรของประเทศยังมีจํากัด ทั้งนี้ การสร้างความยั่งยืนด้านการคลังเป็นปัจจัยสําคัญที่จะทําให้การพัฒนานโยบายในการแก้ไขปัญหาต่างๆ ประสบความสําเร็จ ซึ่งทั้งภาครัฐและภาคเอกชนจําเป็นต้องร่วมมือกันอย่างเข้มแข็ง
“การแถลงการณ์ความร่วมมือของภาคเอกชนในประเด็นการศึกษาความเป็นไปได้ในการจัดการความยั่งยืนด้านการคลังเพื่อสุขภาพสตรีครั้งนี้ นับเป็นจุดเริ่มต้นที่ดีที่จะทําให้นโยบายและแนวทางปฏิบัติของ APEC SMART FAMILIES ได้รับความร่วมมือจากทุกภาคส่วนมากขึ้น ปัญหาโครงสร้างประชากร สุขภาพผู้หญิง และการตั้งครรภ์ไม่พร้อม จะได้รับการแก้ไขอย่างเป็นรูปธรรมและเกิดความยั่งยืนในอนาคต” ดร.สาธิต กล่าว
*********************************************** 8 มีนาคม 2566
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ลงพื้นที่ตรวจเยี่ยมเรือนจำอำเภอปากพนัง จังหวัดนครศรีธรรมราช
วันพุธที่ 8 มีนาคม 2566
08/03/2566
ปลัดกระทรวงยุติธรรม ลงพื้นที่ตรวจเยี่ยมเรือนจําอําเภอปากพนัง จังหวัดนครศรีธรรมราช
ปลัดกระทรวงยุติธรรม ลงพื้นที่ตรวจเยี่ยมเรือนจําอําเภอปากพนัง จังหวัดนครศรีธรรมราช
ในวันเสาร์ที่ ๔ มีนาคม ๒๕๖๖ เวลา ๑๐.๐๐ น. นางพงษ์สวาท กายอรุณสุทธิ์ ปลัดกระทรวงยุติธรรม พร้อมด้วย นายสหการณ์ เพ็ชรนรินทร์ รองปลัดกระทรวงยุติธรรม หัวหน้ากลุ่มภารกิจด้านพัฒนาพฤตินิสัย ลงพื้นที่ตรวจเยี่ยมเรือนจําอําเภอปากพนัง จังหวัดนครศรีธรรมราช โดยมี นายอนุสรณ์ น้ําผึ้ง ผู้อํานวยการทัณฑสถานเปิดห้วยโป่ง รักษาราชการแทนผู้บัญชาการเรือนจําอําเภอปากพนัง และเจ้าหน้าที่ที่เกี่ยวข้องให้การต้อนรับ
เรือนจําอําเภอปากพนัง จังหวัดนครศรีธรรมราช เป็นเรือนจําขนาดเล็ก มีพื้นที่ ”๕ ไร่ ๓ งาน” เป็นเรือนจําเก่า สร้างขึ้นตั้งแต่ปี พ.ศ. ๒๔๘๘ ซึ่งได้มีการบูรณะไปเมื่อปี พ.ศ. ๒๕๐๖ โดยในปี พ.ศ. ๒๕๖๒ เรือนจําอําเภอปากพนัง ได้ผ่านเกณฑ์มาตรฐานการปฏิบัติต่อผู้ต้องขังตามข้อกําหนดกรุงเทพ (Bangkok Rule)
ในการนี้ ปลัดกระทรวงยุติธรรม และคณะ ได้ร่วมชมสถานพยาบาล ชมห้องทันตกรรม ซึ่งเครื่องมือทางการแพทย์เป็นเครื่องมือพระราชทานในโครงการราชทัณฑ์ปันสุข โดยภายในสถานพยาบาล มีห้องให้คําปรึกษา ห้องตรวจโรค ส่วนใหญ่จะมีผู้ต้องขังป่วยเป็นโรคจิตเวช โรคเบาหวาน และโรคความดัน ทั้งนี้ ทางเรือนจําฯ ได้ให้ความสําคัญกับผู้ป่วยจิตเวชเป็นสําคัญ นอกจากนี้ ภายในเรือนจํายังมีการให้บริการห้องสมุด มีมุมสุขภาพ ซึ่งเป็นหนึ่งในโครงการราชทัณฑ์ปันสุข รวมถึงการบริการเคลื่อนที่ตามจุดต่าง ๆ ภายในเรือนจําฯ อีกด้วย
หลังจากนั้น ได้ร่วมชมฝ่ายการศึกษาและพัฒนาจิตใจที่แดนชาย โดยมีการฝึกอาชีพ อาทิ ฝึกการตัดผม “บินหลาบาร์เบอร์” ฝึกการทําอาหาร ฝึกการทําการเกษตร อาทิ การเลี้ยงปลาดุก การเลี้ยงปลากัด การแกะสลักรองเท้า การทําเฟอร์นิเจอร์จากไม้ การปลูกต้นกระบองเพชรสวยงาม อีกทั้งได้เยี่ยมชมเรือนนอนซึ่งเป็นอาคาร ๒ ชั้น พร้อมกันนี้ได้เยี่ยมชมโรงอาหารภายในเรือนจําฯ ซึ่งเป็นโรงอาหารที่ได้มาตรฐานตามการสุขาภิบาลอาหารของกรมอนามัย
นอกจากนี้ ได้ตรวจเยี่ยมกองงานฝึกวิชาชีพ “พี่สอนน้อง” และกองงานอาหารและโภชนาการในแดนหญิง อาทิ การเย็บผ้า การทําผ้ามัดย้อม การปักโครเชต์ การเสริมสวย การทําอาหาร การทําเบเกอรี่ การทําน้ําผลไม้ปั่น ซึ่งผลิตภัณฑ์ดังกล่าววางจําหน่ายผ่านร้านค้า ”วันสุข” (Wansook) ทางแอปพลิเคชันซื้อสินค้าออนไลน์ อาทิ Shopee และ Lazada ในการนี้ ได้ร่วมให้กําลังใจและร่วมฝึกวิชาชีพการทําโรตีและน้ําแข็งใสจากผู้ต้องขังหญิง ซึ่งเป็นวิชาชีพที่สามารถนําไปประกอบอาชีพได้ง่าย อีกทั้งได้ตรวจเยี่ยมสถานพยาบาล ซึ่งมีห้องแม่และเด็กให้บริการแก่ผู้ต้องขังหญิง รวมถึงมีคลินิกคลายเครียดให้บริการแก่ผู้ต้องขังหญิงเพื่อลดความเครียดจากการถูกคุมขังอีกด้วย
รัฐบาลไทย-ข่าวทำเนียบรัฐบาล-ปลัดดีอีเอส หารือ World Bank ผลักดันความร่วมมือระหว่างกัน
วันพุธที่ 8 มีนาคม 2566
ปลัดดีอีเอส หารือ World Bank ผลักดันความร่วมมือระหว่างกัน
ปลัดดีอีเอส หารือ World Bank ผลักดันความร่วมมือระหว่างกัน
วันนี้(8มีนาคม2566)ศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอีเอส)ให้การต้อนรับMr. Fabrizio Zarconeตําแหน่งCountry Managerของธนาคารโลกสํานักงานประจําประเทศไทย(World Bank Thailand)และคณะเนื่องในโอกาสเข้าเยี่ยมคารวะและร่วมหารือโดยทั้งสองฝ่ายได้แลกเปลี่ยนข้อคิดเห็นเกี่ยวกับการดําเนินงานของWorld Bankในประเทศไทยและแนวทางการสร้างความร่วมมือระหว่างกันโดยดีอีเอสได้กล่าวถึงนโยบายและโครงการที่สําคัญของกระทรวงฯอาทิการปรับเปลี่ยนไปสู่ดิจิทัลการป้องกันและปราบปรามonline scamsการพัฒนาe-Government การจัดซื้อจัดจ้างภาครัฐการพัฒนาDigital Literacy Digital IDรวมถึงความร่วมมือกับสํานักงานสถิติแห่งชาติโดยมีนางปิยนุชวุฒิสอนผู้อํานวยการสํานักงานสถิติแห่งชาติเข้าร่วมณห้อง801ชั้น8สํานักงานปลัดกระทรวงดิจิทัลเพื่อเศรษฐกิจและสังคม
___________
รัฐบาลไทย-ข่าวทำเนียบรัฐบาล-ครม. อนุมัติการให้สิทธิ สำรวจและผลิตปิโตรเลียมสำหรับแปลงสำรวจในทะเลอ่าวไทย
วันพุธที่ 8 มีนาคม 2566
08/03/2566
ครม. อนุมัติการให้สิทธิ สํารวจและผลิตปิโตรเลียมสําหรับแปลงสํารวจในทะเลอ่าวไทย
ครม. อนุมัติการให้สิทธิ สํารวจและผลิตปิโตรเลียมสําหรับแปลงสํารวจในทะเลอ่าวไทย
วันที่ 8 มีนาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี วันที่(7 มีนาคม 2566) อนุมัติ ให้บริษัท ปตท. สผ. เอนเนอร์ยี่ ดีเวลลอปเมนท์ จํากัด เป็นผู้ได้รับสิทธิเป็นผู้รับสัญญาแบ่งปันผลผลิตสําหรับแปลงสํารวจในทะเลอ่าวไทยหมายเลข G1/65 และ G3/65 และอนุมัติให้บริษัท เชฟรอน ออฟชอร์ (ประเทศไทย) จํากัด เป็นผู้ได้รับสิทธิเป็นผู้รับสัญญาแบ่งปันผลผลิตสําหรับแปลงสํารวจในทะเลอ่าวไทยหมายเลข G2/65 ทั้งนี้ อนุมัติให้รัฐมนตรีว่าการกระทรวงพลังงานมีอํานาจลงนามกับผู้ได้รับสิทธิ พร้อมกําหนดการระงับข้อพิพาทโดยอนุญาโตตุลาการในสัญญาแบ่งปันผลผลิตของแปลงสํารวจในทะเลอ่าวไทย หมายเลข G1/65 G2/65 และ G3/65 นี้ ตามนัยมติคณะรัฐมนตรี ในการประชุมเมื่อวันที่ 14 กรกฎาคม 2558 ทั้งนี้ สิทธิในการสํารวจและการผลิตปิโตรเลียมของทั้งสามแปลง ในรูปแบบสัญญาแบ่งปันผลผลิตมีกําหนดระยะเวลาสํารวจ 6 ปี
ทั้งนี้ กรมเชื้อเพลิงธรรมชาติ ได้พิจารณาคุณสมบัติผู้ขอสิทธิ ข้อเสนอทางเทคนิค และผลประโยชน์ตอบแทนรัฐ และความเหมาะสมทางธรณีวิทยาแล้วว่า เป็นบริษัทและการมีทุน เครื่องจักร เครื่องมือ อุปกรณ์และผู้เชี่ยวชาญ เพียงพอที่จะสํารวจผลิต ขาย และจําหน่ายปิโตรเลียม ทั้งยังได้เสนอผลประโยชน์ตอบแทนรัฐไม่น้อยกว่าขั้นต่ํา และได้มีการเสนอผลประโยชน์ตอบแทนรัฐนอกเหนือจากการชําระค่าภาคหลวงและภาษีเงินได้ปิโตรเลียมตามกฎหมายตลอดระยะเวลาที่ได้รับสิทธิ์สํารวจและผลิตปิโตรเลียม โดยคาดว่าจะก่อให้เกิดการลงทุนสํารวจและพัฒนาปิโตรเลียมภายในประเทศ ตลอดช่วงระยะเวลาสํารวจ 6 ปีเป็นเงินไม่น้อยกว่า 1,500 ล้านบาท และได้รับผลประโยชน์พิเศษในรูปแบบของค่าตอบแทนการลงนาม เงินอุดหนุนเพื่อการพัฒนาปิโตรเลียมในประเทศไทยและอื่น ๆ เป็นเงินประมาณ 640 ล้านบาทด้วย
รัฐบาลไทย-ข่าวทำเนียบรัฐบาล-ผู้ตรวจสมพลฯ ลงพื้นที่สุรินทร์ ตรวจเยี่ยมโรงงานน้ำตาลในพื้นที่ พร้อมแจ้งนโยบาย MIND ของกระทรวงอุตสาหกรรม
วันพุธที่ 8 มีนาคม 2566
08/03/2566
ผู้ตรวจสมพลฯ ลงพื้นที่สุรินทร์ ตรวจเยี่ยมโรงงานน้ําตาลในพื้นที่ พร้อมแจ้งนโยบาย MIND ของกระทรวงอุตสาหกรรม
ผู้ตรวจราชการกระทรวงอุตสาหกรรม ลงพื้นที่สุรินทร์ ตรวจเยี่ยมโรงงานน้ําตาลในพื้นที่ พร้อมแจ้งนโยบาย MIND ของกระทรวงอุตสาหกรรม มุ่งยกระดับ “อุตสาหกรรมดีอยู่คู่ชุมชนอย่างยั่งยืน”
เมื่อวันที่ 3 มีนาคม 2566 นายสมพล โนดไธสง ผู้ตรวจราชการกระทรวงอุตสาหกรรม ลงพื้นที่จังหวัดสุรินทร์ พร้อมด้วยนางอิฐสราชัย ลําพา อุตสาหกรรมจังหวัดสุรินทร์ และคณะลงพื้นที่ตรวจเยี่ยม บริษัท น้ําตาลสุรินทร์ จํากัด ประกอบกิจการ ผลิตน้ําตาลทรายดิบ น้ําตาลทรายขาว หรือน้ําตาลทรายขาวให้บริสุทธิ์ กําลังการผลิต 36,000 ตันอ้อย/วัน
ผู้ตรวจสมพลฯ ได้แจ้งนโยบาย MIND ของกระทรวงอุตสาหกรรม ซึ่งมุ่งยกระดับ “อุตสาหกรรมดีอยู่คู่กับชุมชนอย่างยั่งยืน” ทั้ง 4 มิติ ซึ่งสถานประกอบการดังกล่าวได้มีการดําเนินงานครอบคลุมทั้ง 4 มิติ คือ มิติที่ 1 ความสําเร็จทางธุรกิจ มีการปรับปรุงกระบวนการผลิตโดยใช้หุ่นยนต์ (Robot) ช่วยในกระบวนการผลิต โดยเริ่มใช้ในส่วนของคลังสินค้า มิติที่ 2 การดูแลสังคมโดยรอบโรงงานมีการส่งเสริมการทํางานร่วมกันระหว่างสถานประกอบการ ชุมชน และสังคม ให้อยู่ร่วมกันอย่างเป็นมิตร เพื่อกระตุ้นให้เกิดการประกอบกิจการที่ดี มีโครงการดูแลสังคมและชุมชน (CSR) โดยมีกระบวนการที่ยั่งยืน อาทิ โครงการส่งเสริมอาชีพปลูกไผ่กิมซุง ซึ่งเป็นปีที่ 3 ระยะโครงการต่อเนื่อง 17 ปี จนได้รับ CSR-DIW Continuous 3 ปีซ้อน ปัจจุบันพื้นที่รอบโรงงานมีเรื่องร้องเรียนเท่ากับศูนย์
มิติที่ 3 การดูแลรักษาสิ่งแวดล้อม ดูแลรักษาสิ่งแวดล้อมสู่อุตสาหกรรมสีเขียว เพิ่มโอกาสทางธุรกิจ มุ่งสู่ความเป็นกลางทางคาร์บอน ตอบโจทย์ไทยและประชาคมโลก ดําเนินการตามกรอบ EIA ไม่มีเรื่องร้องเรียนจากชุมชน ด้วยการใช้รถตัดอ้อย เพื่อช่วยลดการเผาไร่อ้อย และลดมลพิษ
และมิติที่ 4 การกระจายรายได้ให้กับประชาชน มีการรักษาวิถีชีวิต สร้างประโยชน์ พัฒนาชุมชนรอบโรงงานอุตสาหกรรม โดยมุ่งเน้นการสร้างงานสร้างอาชีพ ส่งเสริมธุรกิจเพื่อสังคม ซึ่งมากกว่าร้อยละ 81 ของพนักงานทั้งหมดเป็นคนในชุมชนรอบโรงงานและในจังหวัดสุรินทร์
นอกจากนี้ ผู้ตรวจฯ ได้เน้นย้ําให้นํานโยบายดังกล่าวไปสู่การปฏิบัติอย่างต่อเนื่อง สถานประกอบการมีการบริหารจัดการสิ่งแวดล้อมและชุมชนมีความเข้มแข็ง เพื่อให้สถานประกอบการอยู่ร่วมกันกับชุมชนได้อย่างยั่งยืน
กรณีอ้อยเผาไฟเป็นการดําเนินการตามนโยบายพร้อมทั้งได้กําชับให้ปฏิบัติตามนโยบายการควบคุมอ้อยเผาไฟ ซึ่งจะต้องร่วมมือกันทุกภาคส่วน เพื่อให้ปริมาณอ้อยเผาไฟลดลงเป็นไปตามนโยบายและที่กฎหมายกําหนด
รัฐบาลไทย-ข่าวทำเนียบรัฐบาล-ปลัดวธ. ลงนาม MOU ร่วมดำเนินโครงการวัด ประชา รัฐ สร้างสุข : ฝ่ายสาธารณูปการของมหาเถรสมาคม
วันพุธที่ 8 มีนาคม 2566
ปลัดวธ. ลงนาม MOU ร่วมดําเนินโครงการวัด ประชา รัฐ สร้างสุข : ฝ่ายสาธารณูปการของมหาเถรสมาคม
ปลัดวธ. ร่วมลงนาม (MOU) ข้อตกลงความร่วมมือดําเนินโครงการวัด ประชา รัฐ สร้างสุข : ฝ่ายสาธารณูปการของมหาเถรสมาคม
ปลัดวธ.ร่วมลงนาม (MOU) ข้อตกลงความร่วมมือดําเนินโครงการวัด ประชา รัฐ สร้างสุข : ฝ่ายสาธารณูปการของมหาเถรสมาคม
เมื่อเร็วๆนี้ สมเด็จพระมหาวีรวงศ์ (สุชิน อคฺคชิโน) กรรมการมหาเถรสมาคม, ประธานคณะกรรมการฝ่ายสาธารณูปการของมหาเถรสมาคม, ผู้ช่วยเจ้าอาวาสวัดราชบพิธสถิตมหาสีมาราม เป็นประธานฝ่ายสงฆ์ ในการประชุมชี้แจงแผนยุทธศาสตร์โครงการวัด ประชา รัฐ สร้างสุข ระยะ ๕ ปี (พ.ศ. ๒๕๖๖ - ๒๕๗๐) และมอบโล่รางวัล พัดเกียรติยศและเกียรติบัตร วัดต้นแบบ ประจําปี พ.ศ. ๒๕๖๕ ณ วัดพระพุทธแสงธรรม ตําบลหนองนาก อําเภอหนองแค จังหวัดสระบุรี
ในการนี้ นางยุพา ทวีวัฒนะกิจบวร ปลัดกระทรวงวัฒนธรรม ร่วมลงนาม (MOU) ร่วมกับ ๑๕ องค์กร ในข้อตกลงความร่วมมือดําเนินโครงการวัด ประชา รัฐ สร้างสุข : ฝ่ายสาธารณูปการของมหาเถรสมาคม เพื่อขับเคลื่อนโครงการวัด ประชา รัฐ สร้างสุขให้สัมฤทธิผล รวมทั้งมีตัวชี้วัดที่เป็นรูปธรรมในการนําไปสู่การปฏิบัติเพื่อพัฒนา “คุณภาพสิ่งแวดล้อม” ของวัดและชุมชน โดยมีวิสัยทัศน์และเป้าหมายสําคัญคือ “วัดสวยด้วยความสุข” และ “การสร้างวัดๆในใจคน” โดยมีคณะสงฆ์ ผู้บริหาร ผู้แทนหน่วยงานต่างๆ องค์กรภาครัฐ และเอกชนและประชาชนร่วมงานจํานวนมาก
รัฐบาลไทย-ข่าวทำเนียบรัฐบาล-กรมการขนส่งทางราง หารือญี่ปุ่น เรื่องความเหมาะสมทางเศรษฐกิจโครงการรถไฟความเร็วสูงกรุงเทพฯ - เชียงใหม่ ระยะที่ 1 (ช่วงกรุงเทพฯ - พิษณุโลก)
วันพุธที่ 8 มีนาคม 2566
กรมการขนส่งทางราง หารือญี่ปุ่น เรื่องความเหมาะสมทางเศรษฐกิจโครงการรถไฟความเร็วสูงกรุงเทพฯ - เชียงใหม่ ระยะที่ 1 (ช่วงกรุงเทพฯ - พิษณุโลก)
.....
วันนี้ (8 มี.ค. 66) นายพิเชฐ คุณาธรรมรักษ์ อธิบดีกรมการขนส่งทางราง กระทรวงคมนาคม เป็นประธานการประชุมหารือด้านเทคนิคโครงการรถไฟความเร็วสูง ช่วงกรุงเทพฯ - เชียงใหม่ พร้อมด้วยนายอธิภู จิตรานุเคราห์ รองอธิบดี และผู้แทนฝ่ายไทย ประกอบด้วย สํานักงานนโยบายและแผนการขนส่งและจราจร สํานักงานบริหารหนี้สาธารณะ สํานักงานสภาพัฒนาการเศรษฐกิจและสังคมแห่งชาติ การรถไฟแห่งประเทศไทย และผู้แทนจากฝ่ายญี่ปุ่น ประกอบด้วย ผู้แทนจากกระทรวงที่ดิน โครงสร้างพื้นฐานการขนส่งและการท่องเที่ยวของญี่ปุ่น (MLIT) องค์การความร่วมมือระหว่างประเทศแห่งญี่ปุ่น (JICA) และสถานเอกอัครราชทูตญี่ปุ่นประจําประเทศไทย
โดยทั้งสองฝ่ายได้ร่วมกันพิจารณาผลการศึกษาความเหมาะสมทางด้านเศรษฐกิจและการเงินของโครงการรถไฟความเร็วสูงช่วงกรุงเทพฯ-เชียงใหม่ ฉบับสมบูรณ์ รวมถึงความร่วมมือในอนาคตสําหรับการประชุมดังกล่าวเป็นการประชุมต่อเนื่องจากการประชุมด้านเทคนิคฯ เมื่อวันที่ 14 ธันวาคม 2565 ซึ่งฝ่ายญี่ปุ่นได้นําเสนอผลการศึกษาความเหมาะสมทางเศรษฐกิจ รวมทั้งผลประโยชน์ทางตรงและทางอ้อม พบว่าโครงการรถไฟความเร็วสูงช่วงกรุงเทพฯ - เชียงใหม่ ระยะที่ 1 ช่วงกรุงเทพฯ - พิษณุโลก มีอัตราผลตอบแทนทางเศรษฐกิจ (EIRR) อยู่ที่ร้อยละ 17.3 ซึ่งสูงกว่าเกณฑ์ ร้อยละ 12 โดยมีมูลค่าปัจจุบันสุทธิ (NPV) เป็นบวกตลอดระยะเวลาดําเนินการ จึงก่อให้เกิดความคุ้มค่าในด้านเศรษฐศาสตร์ นับตั้งแต่ทั้งสองประเทศได้ลงนามในบันทึกความร่วมมือการพัฒนาระบบรางระหว่างไทย - ญี่ปุ่น (Memorandum of Cooperation : MOC) เมื่อวันที่ 27 พฤษภาคม 2558 ณ กรุงโตเกียว ประเทศญี่ปุ่น
โดยฝ่ายไทยและญี่ปุ่นได้ตกลงร่วมกันในการดําเนินโครงการรถไฟความเร็วสูงช่วงกรุงเทพฯ - เชียงใหม่ ระยะแรกในเส้นทางกรุงเทพฯ - พิษณุโลก ระยะทาง 380 กิโลเมตร รวมถึงเส้นทางพิษณุโลก-เชียงใหม่ในอนาคต โครงการรถไฟความเร็วสูงกรุงเทพฯ - เชียงใหม่ถือเป็นโครงการสําคัญที่จะก่อให้เกิดประโยชน์ทั้งในด้านเศรษฐกิจและสังคมให้แก่ประเทศไทย การประชุมในวันนี้แสดงให้เห็นถึงความร่วมมือและมิตรภาพที่แน่นแฟ้นระหว่างทั้งสองประเทศ และนําไปสู่ความสําเร็จของการดําเนินโครงการต่าง ๆ ที่จะเกิดขึ้นในอนาคตต่อไป
รัฐบาลไทย-ข่าวทำเนียบรัฐบาล-รมว.ชัยวุฒิ ประธานประชุมความมั่นคงปลอดภัยไซเบอร์
วันพุธที่ 8 มีนาคม 2566
รมว.ชัยวุฒิ ประธานประชุมความมั่นคงปลอดภัยไซเบอร์
รมว.ชัยวุฒิ ประธานประชุมความมั่นคงปลอดภัยไซเบอร์
วันนี้ (8 มี.ค.66 )นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส)เป็นประธานการประชุมคณะกรรมการบริหารสํานักงานคณะกรรมการรักษาความมั่นคงปลอดภัยไซเบอร์ ครั้งที่ 1/2566 โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม และเจ้าหน้าที่ที่เกี่ยวข้องร่วมประชุม ณ ห้องประชุม MDES 1 ชั้น 9 กระทรวงดิจิทัลเพื่อเศรษฐกิจและสังคม
___________________
รัฐบาลไทย-ข่าวทำเนียบรัฐบาล-ขนส่ง เข้ม “ตัดแต้มขับขี่” กวดขันวินัยจราจร เหลือ 0 คะแนน พักใบขับขี่ 90 วัน ขอคะแนนคืนได้ด้วยการอบรม
วันพุธที่ 8 มีนาคม 2566
ขนส่ง เข้ม “ตัดแต้มขับขี่” กวดขันวินัยจราจร เหลือ 0 คะแนน พักใบขับขี่ 90 วัน ขอคะแนนคืนได้ด้วยการอบรม
.....
กรมการขนส่งทางบก บูรณาการข้อมูลร่วมกับ สํานักงานตํารวจแห่งชาติ กวดขันวินัยจราจร เพิ่มความปลอดภัยให้ผู้ใช้รถใช้ถนน โดยผู้ขับขี่ยานพาหนะทุกคนมีคะแนนขับขี่ 12 คะแนน เมื่อทําผิดกฎจราจร เช่น เมาแล้วขับ แข่งรถในทาง ตัด 4 คะแนน ขับรถย้อนศร ฝ่าไฟแดง ตัด 2 คะแนน หากถูกตัดจนเหลือ 0 คะแนน จะถูกพักใบอนุญาตขับขี่ 90 วัน ฝ่าฝืนขับมีโทษจําคุกไม่เกิน 3 เดือน ปรับไม่เกิน 10,000 บาทหรือทั้งจําและปรับ
.
ผู้มีคะแนนใบขับขี่เหลือน้อยกว่า 6 คะแนน ขอรับคะแนนคืนได้ด้วยการอบรมและทําคะแนนในการทดสอบหลังอบรมได้ไม่น้อยกว่า 60% ซึ่งการอบรมเปิดปีละ 2 ครั้ง ดังนี้
- ครั้งที่ 1 แบ่งเป็น อบรม 4 ชม. 300 บาท คืนไม่เกิน 12 คะแนน // อบรม 3 ชม. 250 บาท คืนไม่เกิน 9 คะแนน // อบรม 2 ชม. 200 บาท คืนไม่เกิน 6 คะแนน
- ครั้งที่ 2 แบ่งเป็น อบรม 3 ชม. 250 บาท คืน 6 คะแนน // อบรม 4 ชม. 300 บาท คืน 12 คะแนน (กรณีถูกพักใบขับขี่แล้ว)
ผู้ขับขี่ตรวจสอบคะแนนใบขับขี่ของตนเองได้ที่เว็บไซต์ e-Ticket PTMhttps://ptm.police.go.th/eTicket/และแอปพลิเคชัน “ขับดี” สอบถามเพิ่มเติมได้ที่ สายด่วนกรมการขนส่งทางบกโทร.1584
.
อ่านเพิ่มเติม คลิก >>https://www.thaigov.go.th/news/contents/details/65772
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​ครม.เห็นชอบโครงการทุนอุดมศึกษาพัฒนาจังหวัดชายแดนใต้ เฟส 4 มอบทุนคนละ 4 หมื่น เพิ่มโอกาสเรียนต่อ ป.ตรี
วันพุธที่ 8 มีนาคม 2566
08/03/2566
​ครม.เห็นชอบโครงการทุนอุดมศึกษาพัฒนาจังหวัดชายแดนใต้ เฟส 4 มอบทุนคนละ 4 หมื่น เพิ่มโอกาสเรียนต่อ ป.ตรี
​ครม.เห็นชอบโครงการทุนอุดมศึกษาพัฒนาจังหวัดชายแดนใต้ เฟส 4 มอบทุนคนละ 4 หมื่น เพิ่มโอกาสเรียนต่อ ป.ตรี
วันที่ 8 มีนาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) เมื่อวันที่ 7 มีนาคม 2566 ว่า ครม.เห็นชอบโครงการสนับสนุนทุนการศึกษาต่อระดับปริญญาตรีในประเทศให้แก่เยาวชนที่มีภูมิลําเนาในจังหวัดชายแดนภาคใต้ ปีการศึกษา 2566 – 2570 วงเงิน 419.5 ล้านบาท สําหรับใช้เป็นค่าใช้จ่ายในการดําเนินโครงการทุนอุดมศึกษาเพื่อการพัฒนาจังหวัดชายแดนภาคใต้ ระยะที่ 4 เพื่อให้การดําเนินการโครงการมีความต่อเนื่อง และเพิ่มโอกาสให้เยาวชนในพื้นที่ 5 จังหวัดชายแดนภาคใต้ คือ จังหวัดปัตตานี จังหวัดยะลา จังหวัดนราธิวาส จังหวัดสตูล และจังหวัดสงขลา 4 อําเภอ (จะนะ เทพา นาทวี และสะบ้าย้อย) ได้เข้าศึกษาในระดับอุดมศึกษาในสาขาวิชาที่ขาดแคลนตามความต้องการของพื้นที่ รวมทั้งสามารถนําความรู้ไปพัฒนาท้องถิ่นภูมิลําเนาของตนเองได้
โครงการทุนอุดมศึกษาเพื่อการพัฒนาจังหวัดชายแดนภาคใต้ ระยะที่ 4 มีวัตถุประสงค์เพื่อ 1)เปิดโอกาสและลดความเลื่อมล้ําทางการศึกษาให้แก่นักเรียนในพื้นที่ 5 จังหวัดชายแดนภาคใต้ 2)สนับสนุนทุนการศึกษาระดับปริญญาตรีในสาขาวิชาขาดแคลนตามความต้องการของพื้นที่ 3)ส่งเสริมให้ผู้รับทุนมีจิตอาสาและจิตสาธารณะ สร้างประโยชน์แก่สถาบันที่ตนเองศึกษา ท้องถิ่น และประเทศชาติ ระยะเวลาโครงการตั้งแต่ปีการศึกษา 2566 - 2570 โดยมีกลุ่มเป้าหมายเป็นเยาวชนที่มีภูมิลําเนาในพื้นที่ 5 จังหวัดชายแดนภาคใต้ติดต่อกันไม่น้อยกว่า 3 ปี และจบการศึกษาระดับมัธยมศึกษาปีที่ 6 หรือเทียบเท่าในเขตพื้นที่ โดยแบ่งเป็น 2 กลุ่ม คือ กลุ่มที่ 1 เยาวชนที่ไม่สามารถสอบเข้าศึกษาต่อในสถาบันอุดมศึกษาได้ จะสนับสนุนสถานที่ศึกษาต่อเป็นกรณีพิเศษ กลุ่มที่ 2 เยาวชนที่สามารถสอบเข้าศึกษาในสถาบันอุดมศึกษาได้ จะสนับสนุนทุนค่าครองชีพในสาขาวิชาที่ขาดแคลน ส่วนการสนับสนุนทุนการศึกษานั้น เป็นการสนับสนุนทุนการศึกษารวมทั้งหมด 500 ทุน จํานวน 5 รุ่น รุ่นละ 4 ปี โดยผู้ได้รับทุนกลุ่มที่ 1 จํานวน 250 ทุน ต้องเป็นผู้ที่ผ่านการสอบคัดเลือกลําดับที่ 1 - 250 ได้รับทุน 40,000 บาทต่อปีการศึกษา ตามระยะเวลาของหลักสูตร ส่วนผู้ได้รับทุนกลุ่มที่ 2 จํานวน 250 ทุน ได้รับทุน 40,000 บาทต่อปีการศึกษา ตามระยะเวลาของหลักสูตร
นางสาวรัชดา กล่าวด้วยว่า โครงการทุนอุดมศึกษาเพื่อการพัฒนาจังหวัดชายแดนภาคใต้ดําเนินการมาแล้ว 3 ระยะ เริ่มตั้งแต่ปีการศึกษา 2550 มีเยาวชนในพื้นที่ 5 จังหวัดชายแดนใต้ได้รับทุนการศึกษาแล้ว 5,795 คน จากการติดตามและประเมินผลสัมฤทธิ์ของโครงการ พบว่า ผู้รับทุนโครงการระยะที่ 1 มีงานทําร้อยละ 70.3 ศึกษาต่อร้อยละ 1.9 ผู้รับทุนโครงการระยะที่ 2 มีงานทําร้อยละ 71.9 ศึกษาต่อร้อยละ 6.5 ส่วนผู้รับทุนโครงการระยะที่ 3 อยู่ระหว่างการประเมินโครงการ
รัฐบาลไทย-ข่าวทำเนียบรัฐบาล-“ธนกร” ย้ำ ผลงานรัฐบาล เพิ่มค่าตอบแทน อสม. เดือนละ 2,000 บาทต่อคน ครม.อัดงบกว่า 13,000 ล้านบาท ไร้ศึกชิงผลงานระหว่างพรรคร่วมรัฐบาล เป็นผลงานของทุกคน
วันพุธที่ 8 มีนาคม 2566
08/03/2566
“ธนกร” ย้ํา ผลงานรัฐบาล เพิ่มค่าตอบแทน อสม. เดือนละ 2,000 บาทต่อคน ครม.อัดงบกว่า 13,000 ล้านบาท ไร้ศึกชิงผลงานระหว่างพรรคร่วมรัฐบาล เป็นผลงานของทุกคน
“ธนกร” ย้ํา ผลงานรัฐบาล เพิ่มค่าตอบแทน อสม. เดือนละ 2,000 บาทต่อคน ครม.อัดงบกว่า 13,000 ล้านบาท ไร้ศึกชิงผลงานระหว่างพรรคร่วมรัฐบาล
วันที่ 8 มีนาคม 2566 นายธนกร วังบุญคงชนะ รมต.ประจําสํานักนายกรัฐมนตรี กล่าวถึงกรณีคณะรัฐมนตรีเห็นชอบการเพิ่มค่าป่วยการอาสาสมัครสาธารณสุขประจําหมู่บ้าน (อสม.) และอาสาสมัครสาธารณสุขกรุงเทพมหานคร (อสส.) เป็นเดือนละ 2,000 บาทต่อคน ว่า ต้องใช้งบประมาณเพิ่มขึ้นจํานวน 13,081 ล้านบาท และเริ่มจ่ายค่าป่วยการอัตราใหม่ ตั้งแต่วันที่ 1 ตุลาคม 2566 ปีงบประมาณ 2567 ซึ่งมติดังกล่าวรัฐบาลภายใต้การกํากับของพลเอกประยุทธ์ จันทร์อาชา นายกรัฐมนตรีและรัฐมนตรีว่าการกระทรวงกลาโหม เห็นถึงความสําคัญของ อสม. และ อสส. ทั้งหมด 1,090,163 คน เพราะเป็นกําลังสําคัญในการส่งเสริมระบบสุขภาพปฐมภูมิ เป็นหมอประจําบ้านช่วยงานด้านสาธารณสุขในชุมชน โดยเฉพาะช่วงการแพร่ระบาดของโควิด – 19 ซึ่งค่าป่วยการของ อสม. และ อสส. เดือนละ 1,000 บาท เป็นอัตราที่ใช้มาตั้งแต่ธันวาคม 2561 แต่ปัจจุบันภารกิจเพิ่มขึ้นตามนโยบายรัฐบาลที่เน้นการส่งเสริมสุขภาพและการป้องกันโรค อสม. และ อสส. ต้องมีหน้าที่คัดกรองเพื่อประเมินภาวะสุขภาพผู้สูงอายุในชุมชน ช่วยคัดกรองโควิดระยะ Post-Pandemic และติดตามผู้ผ่านการบําบัดยาเสพติดในระบบสมัครใจบําบัด จึงพิจารณาเพิ่มค่าป่วยเพื่อตอบแทนความทุ่มเทในการทํางาน
นายธนกร กล่าวด้วยว่า การเพิ่มค่าป่วยการ อสม. และ อสส. ถือเป็นผลงานของรัฐบาลภายใต้การนําของพลเอกประยุทธ์ และเป็นความร่วมมือของพรรคร่วมรัฐบาลทุกฝ่าย จึงไม่เป็นห่วงว่าจะทําให้เกิดความขัดแย้งบานปลายระหว่างพรรคร่วมรัฐบาลในการนํานโยบายไปใช้ในการหาเสียงเลือกตั้ง เพราะเป็นผลงานร่วมกันของทุกคน ตลอดระยะเวลาการทํางานของรัฐบาลนายกรัฐมนตรีได้เน้นนโยบายการดูแลกลุ่มเปราะบาง ย้ําเรื่องการใช้งบประมาณให้คุ้มค่าเพื่อเกิดประโยชน์กับประชาชนที่สุด ทุกโครงการที่ทําเพื่อประชาชนตามเงื่อนไขข้างต้นนายกรัฐมนตรีอนุมัติทุกโครงการ ดังนั้นเมื่อเป็นผลงานของรัฐบาล พรรคร่วมรัฐบาลสามารถนําไปต่อยอดเพื่อสานต่อนโยบายได้
นายธนกร กล่าวด้วยว่า ล่าสุดนายกรัฐมนตรียังได้สั่งการให้เร่งรัดการพัฒนาระบบคลาวด์กลางด้านสาธารณสุขของไทย (National Health Information Platform) เชื่อมโยงข้อมูลด้านสุขภาพ อํานวยความสะดวกให้ประชาชนทุกคนเข้าถึงระบบสาธารณสุขอย่างทั่วถึง ครอบคลุมการให้บริการผ่านโรงพยาบาลทุกระดับกว่า 15,000 แห่ง รองรับการให้บริการทางการแพทย์ทางไกล (Telemedicine) เพื่อยกระดับคุณภาพชีวิตของประชาชนให้ดีขึ้น
รัฐบาลไทย-ข่าวทำเนียบรัฐบาล-ผู้ตรวจวีระกิตติ์ฯ ลงพื้นที่ปัตตานี ตรวจราชการรอบที่ 1 พร้อมรับฟังข้อคิดเห็นการพัฒนาอุตสาหกรรมและบูรณาการการทำงาน
วันพุธที่ 8 มีนาคม 2566
08/03/2566
ผู้ตรวจวีระกิตติ์ฯ ลงพื้นที่ปัตตานี ตรวจราชการรอบที่ 1 พร้อมรับฟังข้อคิดเห็นการพัฒนาอุตสาหกรรมและบูรณาการการทํางาน
ผู้ตรวจราชการกระทรวงอุตสาหกรรม ลงพื้นที่ปัตตานี ตรวจราชการรอบที่ 1 พร้อมรับฟังข้อคิดเห็นการพัฒนาอุตสาหกรรมและบูรณาการการทํางาน จากตัวแทนภาคเอกชนและหน่วยงานเครือข่ายในพื้นที่
เมื่อวันที่ 3 มีนาคม 2566 นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม ลงพื้นที่ปัตตานี โดยมีนางสาวมาลี ทองเกลี้ยง อุตสาหกรรมจังหวัดปัตตานีและเจ้าหน้าที่เข้าร่วม โดย ผู้ตรวจฯ ได้ชี้แจงนโยบายและแผนการตรวจราชการ และเน้นย้ําให้เจ้าหน้าที่ทุกคนดําเนินงานตามนโยบาย MIND ของกระทรวงอุตสาหกรรม ทั้ง 4 มิติ ได้แก่ 1.ความสําเร็จของธุรกิจ 2.การดูแลชุมชนและสังคม 3.สิ่งแวดล้อม และ 4.การกระจายรายได้ให้กับชุมชน ให้มีประสิทธิภาพและเกิดผลสัมฤทธิ์ให้เห็นเป็นรูปธรรม ตามแนวคิด "ใช้ หัว และ ใจ ปั้นอุตสาหกรรมคู่ชุมชน" พร้อมมอบนโยบายและข้อเสนอแนะในการปฏิบัติงาน โดยเน้นย้ําการตรวจกํากับดูแลสถานประกอบกิจการโรงงานให้ได้ 100% การขออนุญาตและการรายงานการจัดการของเสีย (สก.1,2,3) ให้เป็นไปตามที่กฎหมายกําหนด การเร่งรัดการส่งเสริมโรงงานให้ได้การรับรองอุตสาหกรรมสีเขียวที่เป็นไปตามเป้าหมายที่ 80% การประชาสัมพันธ์การแจ้งข้อมูลการประกอบกิจการโรงงานรายเดือน (รง.8) และรายปี (รง.9) ตามกฎหมาย ตามแบบ Single Form การเบิกจ่ายงบประมาณให้เป็นไปตามมาตรการเร่งรัดการเบิกจ่ายงบประมาณ ตามมติ ครม. การดําเนินงานการประเมินคุณธรรมและความโปร่งใสในการดําเนินงานภาครัฐ (ITA) โดยให้มีคะแนนที่เพิ่มขึ้นจากปีที่ผ่านมา การดําเนินงานเกี่ยวกับโครงการต่าง ๆ ที่ได้รับงบประมาณให้เป็นไปตามเป้าหมายที่กําหนดไว้
นอกจากนี้ ยังได้พบปะและรับฟังข้อคิดเห็น ข้อเสนอแนะในการพัฒนาอุตสาหกรรมและบูรณาการการทํางานในพื้นที่จากตัวแทนภาคเอกชนและหน่วยงานต่าง ๆ อาทิ ประธานสภาอุตสาหกรรมจังหวัดปัตตานี ประธานสมาคมประมงจังหวัดปัตตานี และธนาคารพัฒนาวิสาหกิจขนาดกลางและขนาดย่อมแห่งประเทศไทย สาขาจังหวัดปัตตานี
รัฐบาลไทย-ข่าวทำเนียบรัฐบาล-​นายกฯ ปราศรัยวันสตรีสากล ปี 2566 ย้ำรัฐบาลเล็งเห็นศักยภาพสตรีเป็นพลังขับเคลื่อนพัฒนาประเทศ ยกระดับส่งเสริมบทบาทสตรีให้มีส่วนร่วมเป็นพลังทางสังคม
วันพุธที่ 8 มีนาคม 2566
08/03/2566
​นายกฯ ปราศรัยวันสตรีสากล ปี 2566 ย้ํารัฐบาลเล็งเห็นศักยภาพสตรีเป็นพลังขับเคลื่อนพัฒนาประเทศ ยกระดับส่งเสริมบทบาทสตรีให้มีส่วนร่วมเป็นพลังทางสังคม
​นายกฯ ปราศรัยวันสตรีสากล ปี 2566 ย้ํารัฐบาลเล็งเห็นศักยภาพสตรีเป็นพลังขับเคลื่อนพัฒนาประเทศ ยกระดับส่งเสริมบทบาทสตรีให้มีส่วนร่วมเป็นพลังทางสังคม รณรงค์ทุกภาคส่วน ปรับเปลี่ยนเจตคติต่อบทบาทสตรี บนพื้นฐานการเคารพศักดิ์ศรีและคุณค่าความเป็นมนุษย์
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (8 มีนาคม 2566) เวลา 08.01 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวปราศรัยเนื่องในโอกาสวันสตรีสากล ประจําปี 2566 ผ่านสถานีวิทยุโทรทัศน์แห่งประเทศไทย ดังนี้
นายกรัฐมนตรีกล่าวว่าเนื่องในโอกาสวันสตรีสากล ประจําปี 2566 ที่บรรจบครบรอบอีกวาระหนึ่งในนามของรัฐบาล ขอส่งความระลึกถึงและความปรารถนาดีมายังสตรีไทย และผู้ที่ปฏิบัติงานด้านการพัฒนาสตรีทุกคน ซึ่งองค์การสหประชาชาติได้ประกาศให้วันที่ 8 มีนาคมของทุกปีเป็นวันสตรีสากล เพื่อให้ประเทศสมาชิกทั่วโลกได้ตระหนักถึงคุณค่า ความสําคัญ และการเคารพในศักดิ์ศรี รวมทั้งการพัฒนางานด้านต่าง ๆ เพื่อสร้างความเสมอภาคทางสังคมให้แก่สตรี
นายกรัฐมนตรีย้ําว่า รัฐบาลได้ให้ความสําคัญในการสร้างโอกาสให้แก่ประชาชนทุกกลุ่มทุกช่วงวัย โดยเฉพาะอย่างยิ่งกลุ่มสตรีซึ่งถือเป็นประชากรที่มีจํานวนมากกว่าครึ่งหนึ่งของประเทศ โดยรัฐบาลได้เล็งเห็นถึงศักยภาพของสตรีในการเป็นพลังขับเคลื่อนการพัฒนาประเทศในหลากหลายมิติ จึงได้ยกระดับการส่งเสริมบทบาทสตรีให้สามารถมีส่วนร่วมในการเป็นพลังทางสังคม พร้อมทั้งการรณรงค์ให้ทุกภาคส่วนในสังคมปรับเปลี่ยนเจตคติต่อบทบาทสตรี บนพื้นฐานของการเคารพศักดิ์ศรีและคุณค่าของความเป็นมนุษย์
สําหรับในการจัดงานวันสตรีสากล ประจําปี 2566 นี้ ประเทศไทยได้กําหนดแนวคิดว่า “พลังสตรีและเด็กหญิง ร่วมสร้างสรรค์นวัตกรรมและเทคโนโลยี สู่ความเสมอภาคระหว่างเพศอย่างยั่งยืน” เพื่อให้สตรีทุกช่วงวัยได้มีส่วนในการพัฒนาเศรษฐกิจและสังคม สามารถยกระดับคุณภาพชีวิตและความเป็นอยู่ที่ดีของตนเอง ครอบครัว และชุมชนได้อย่างยั่งยืน พร้อมทั้งร่วมพลิกโฉมประเทศไทยให้เป็นประเทศพัฒนาแล้วด้วยการใช้เทคโนโลยีอย่างสร้างสรรค์ภายในปี 2570
โอกาสนี้ นายกรัฐมนตรีกล่าวอาราธนาคุณพระศรีรัตนตรัยและสิ่งศักดิ์สิทธิ์ที่ทุกคนเคารพนับถือ อีกทั้งพระบารมีของพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี โปรดอภิบาลประทานพรให้สตรีไทย ตลอดจนผู้ที่ปฏิบัติงานด้านการพัฒนาสตรีทุกคน ประสบแต่ความสุข ความเจริญ มีสุขภาพกาย สุขภาพใจที่แข็งแรง และสัมฤทธิผลในสิ่งอันพึงปรารถนาโดยทั่วกัน